William Schuman

William Howard Schuman (New York, AEB, 1910eko abuztuaren 4a - Ib., 1992ko otsailaren 15a) estatubatuar musikagile eta pedagogoa izan zen.

Biografia 

Lehenengo Musikako Pulitzer Sariaren irabazlea (1943). Musika-ikasketak egin zituen, Roy Harris estatubatuar musikagilearekin. Eskolak eman zituen Sarah Lawrence Collegen (1935-1945), Juillard Schooleko zuzendari izan zen (1945-1962), eta New Yorkeko Lincoln Centerko lehendakari (1962-1969) izendatu zuten.

Schumanen musikak erritmo eta harmonia-egitura bikaina du, eta sarritan tonu bat baino gehiago erabiltzen badu ere, ez du melodia galtzen. Bere obretako asko fuga eta kalejira tankerako musika molde barrokoetan idatzita daude.

Lanik aipagarrienak: American Festival Overture (1939), orkestrarako; piano eta orkestra txikirako kontzertu bat (1942); A Free Song (1943), Musikarako Pulitzer Sariaren irabazlea; Undertow (1945) eta Night Journey (1947) balletak; Credendum (1955), Estatu Batuetako gobernuaren enkarguz idatzitako lana; New England Triptych (1956); 10 sinfonia, kontzertuak, harirako 4 kuarteto, abesbatzetarako obrak eta zinemarako musika.

Kanpo estekak 
  williamschuman.org webgunea

Erreferentziak 

Newyorkarrak
Ameriketako Estatu Batuetako musikagileak
Ameriketako Estatu Batuetako pedagogoak
Kennedy Sarien irabazleak
Ballet musikagileak
Ameriketako Estatu Batuetako Artearen dominadunak
New Yorken hildakoak